นายกรัฐมนตรี สั่งการให้หน่วยงานที่เกี่ยวข้อง ช่วยเหลือปัญหาปุ๋ยราคาแพง ผลมาจากราคาพลังงานที่เพิ่มสูงขึ้น
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า นายกรัฐมนตรี ได้แจ้งให้ที่ประชุมคณะรัฐมนตรีทราบว่า จากติดตามปัญหาปุ๋ยราคาแพง ซึ่งส่วนใหญ่เกิดจากราคาพลังงานที่เพิ่มสูงขึ้น กระทบกับต้นทุนการผลิตและการขนส่ง โดยได้สั่งการให้การอุดมศึกษาไทย วิทยาศาสตร์ วิจัยและนวัตกรรม กระทรวงพลังงาน กระทรวงเกษตรและสหกรณ์ กระทรวงพาณิชย์ กระทรวงอุตสาหกรรม และสำนักงานคณะกรรมการพัฒนาการเศรษฐกิจและสังคมแห่งชาติ ช่วยกันบูรณาการทั้งระบบวัตถุดิบ รวมทั้งช่วยเหลือบรรเทาราคา ซึ่งจะต้องมีการจัดสรรงบประมาณโดยเร็ว เพื่อที่จะต่อยอดกิจกรรมนายกรัฐมนตรี ยังติดตามการส่งเสริม soft power ของไทย เช่น การส่งเสริมมวยไทยให้บรรจุในกีฬาสากลในอนาคต โดยมีการส่งเสริมอย่างเป็นระบบ เสนอแนวคิดให้บรรจุเป็นวิชาเลือกในหลักสูตรการเรียนการสอน รวมทั้งจัดฝึกอบรม หรือจัดเป็นหลักสูตรเฉพาะกรรมการมวย โดยกระทรวงการต่างประเทศ รับเป็นผู้ประสานงานในการเผยแพร่ และสร้างความเข้าใจกับนานาชาติในการส่งเสริมกีฬามวยไทยต่อไป